Карляс Сьлім

**Карляс Сьлім** (1940; Мэхіка, Мэксыка) — мэксыканскі прадпрымальнік-мільярдэр арабскага паходжаньня. У 2010—2013 гг. быў найбагацейшым чалавекам у сьвеце. На 2015 г. пад яго кіраўніцтвам знаходзіліся звыш 40% прадпрыемстваў у лістынгу . Яго чыстыя актывы складалі каля 6% ад сукупнага ўнутранага прадукту Мэксыкі.

## Паходжаньне
Бацька Халіль Салім Хадад Агламаз (1888—1953) нарадзіўся ў  (цяпер Лібан) Асманскай імпэрыі у 1888 годзе. Паходзіў зь сям’і арабаў-хрысьціянаў, якія належалі да . У 1902 г. 14-гадовым юнаком пераехаў у Мэксыку, дзе зьмяніў імя на Хуліян Сьлім Хадад. Чатыры старэйшыя браты ўжо жылі ў Мэксыцы, куды хлопцаў выправілі для ўніканьня рэкруцтва ў  у 15-гадовым узросьце. У 1911 г. з 36-гадовым братам Хасэ адчыніў буйную краму «Зорка Ўсходу» ў гандлёвай частцы Мэхіка (цяпер раён ), дзе ў 1921 г. скупіў нерухомасьць пасьля абвалу цэнаў у выніку  1910—1920 гадоў. У жніўні 1926 г. ажаніўся зь Ліндай Элу, ад якой меў 3 сыноў (Хуліян, Хасэ, *Карляс*) і 3 дачок (Нур, Альма, Лінда). Маці Лінда Элу (1902—1984) нарадзілася ў паўночнамэксыканскім горадзе  (штат Чыўаўа). Паходзіла зь сям’і лібанскіх арабаў-хрысьціянаў, які пераехалі ў Мэксыку пры канцы 19 стагодзьдзя. Яе бацька стварыў адзін зь першых арабскамоўных часопісаў Мэксыкі на прывезеным з Бэйруцкай вобласьці (Асманская імпэрыя; цяпер Лібан) друкарскім станку.

## Жыцьцяпіс
Нарадзіўся ў сям’і лібанскага перасяленца, які 14-гадовым юнаком пераехаў у Мэксыку ў 1902 г. і адчыніў у 1912 г. у цэнтры Мэхіка буйную краму «Зорка Ўсходу». Бацька ў 1930—1949 гг. быў старшынём Лібанскай гандлёвай палаты. Маці была дачкой буйнога лібанскага гандляра, які пераехаў у Мэксыку пры канцы 19 стагодзьдзя. Бацькі паходзілі зь сем’яў арабаў-хрысьціянаў, якія належалі да Мараніцкай царквы. Меў 3 старэйшых братоў і 2 сястры.

У 1951 г., 11-гадовым юнаком, зрабіў першае ўкладаньне ў аблігацыі ўрада Мэксыкі пад . У 1952 г. набыў першыя акцыі . У 1953 г., у 13-гадовым узросьце, асірацеў у сувязі са сьмерцю бацькі. У 1955 г., у 15 гадоў, стаў акцыянэрам найбольшага банка Мэксыкі. У 17 гадоў зарабляў 200 пэса за тыдзень на прадпрыемстве, якое заснаваў бацька. У 1957 г. паступіў у Нацыянальны аўтаномны ўнівэрсытэт Мэксыкі (Мэхіка) на інжынэрны факультэт, які скончыў у 1961 г. па спэцыяльнасьці грамадзянскае будаўніцтва. Адначасна працаваў ва ўнівэрсытэце прафэсарам альгебры і лінейнага праграмаваньня. Па выпуску з ВНУ ў 1961 г. пачаў гандляваць акцыямі на біржы, дзе працаваў да 14 гадзінаў на дзень. У 1965 г. прыбытак ад прыватных укладаньняў дасягнуў 400 тысячаў даляраў ЗША, што дазволіла заснаваць 30 лістапада брокерскае прадпрыемства  (гішп. Inversora Bursátil), якое з 1990 называецца «Інбурса». Таксама ў 1965 г. заснаваў холдынг  і набыў вытворцу напояў  (гішп. Jarritos del Sur). У студзені 1966 г. стварыў прадпрыемства «Нерухомасьць Карсо» і меў уласнасьці на $40 млн. У красавіку 1966 г. ажаніўся з Сумаяй Доміт (1940—1999). 15 лістапада 1967 г. нарадзіўся першы сын .

У 1981 г. набыў 2-га найбольшага вытворцу цыгарэтаў Мэксыкі — «Мэксыканскі цыгарны тытунь» (ЦыгаТаМ; гішп. Cigarros la Tabacelera Mexicana, CigaTaM) падчас абвалу цаны акцыяў перад дэфолтам ураду Мэксыкі ў жніўні 1982 году ( 1980-х гг.). Прыбыткі гэтага прадпрыемства дазволілі набыць большасьць наступных прадпрыемстваў. У 1984 г. набыў за $50 млн мэталаздабывальнае прадпрыемства «Фрыско» (гішп. Frisco; Мэхіка), якое пераважна выпускала залатыя і срэбраныя зьліткі з руды на 9 шахтах у Мэксыцы. Таксама ў 1984 г. набыў за $13 млн «Страхаваньне Мэксыкі», што ў 1997 г. стала падразьдзяленьнем «Інбурса». У 1985 г. «Група Карсо» набыла кантрольны пакет акцыяў сеткі крамаў і рэстаранаў  (Мэхіка) у амэрыканскай аптэчнай сеткі «Ўолгрынз» (вёска Дырфілд, штат Іліной). У 1988 г. набыў мэксыканскага вытворцу медзі «Накобрэ» (гішп. Nacobre).

У 1990 г. набыў дзяржаўнае прадпрыемства сувязі «», якому належаў сотавы апэратар «Тэлсэл» і на 2006 г. звыш 90% тэлефонных лініяў Мэксыкі. У 1991 г. набыў мэксыканскую сетку гасьцініцаў «Калінда» (цяпер «Остар»). У 1992 г. набыў кантрольны пакет акцыяў найбольшага ў Мэксыцы вытворцы шынаў «Эўскадзі» ( — Басконія) ў амэрыканскага прадпрыемства «» (Шарлот, штат Паўночная Караліна). 8 сьнежня 1994 г. у сталічным палацы Лярэта заснаваў у гонар жонкі , які адчыніў для бясплатнага агляду звыш 64 тыс. твораў мастацтва з усяго сьвету за 30 стагодзьдзяў гісторыі. 29 сакавіка 2011 г. музэй перанесьлі ў сталічны .

У 1999 г. перанёс апэрацыю на сэрцы, пасьля чаго перадаў кіраўніцтва прадпрыемствамі сваім траім сынам. У 2000 г. з «Тэлсэл» утварылі «» (гішп. América Móvil — Мабільная Амэрыка), што ў 2003 г. заснавала ў Бразыліі міжнародную сотавую сетку «Кляру Амэрыкас» ( — Ясная Амэрыка) з ахопам звыш 313 млн жыхароў у большасьці краінаў Лацінскай Амэрыкі на 2012 год. У 2011 г. заклаў у Мэхіка хрысьціянскі прапаведніцкі цэнтар, лякарню і музэй пры . На сакавік 2012 г. асабістае багацьце было найбольшым у сьвеце, складала $68,6 млрд і вырасла ад пачатку году на 11%. 23 красавіка 2014 г. набыў для «Амэрыка Мовіл» 59,7% акцыяў прадпрыемства «» (Вена), якому належыць беларускі сотавы апэратар «А1» і сотавыя апэратары ў Баўгарыі, Македоніі, Славеніі, Сэрбіі і Харватыі.

## Крыніцы

## Вонкавыя спасылкі
* «Група Карсо»

Катэгорыя:Нарадзіліся ў Мэхіка
Катэгорыя:Асобы Мэксыкі
Катэгорыя:Мільярдэры
Катэгорыя:Філянтропы
Катэгорыя:Арабы
Катэгорыя:Хрысьціяне
Катэгорыя:Хрысьціянскія дзеячы ўсходняга абраду